《分题赋镜湖送张用中》
明代·钱宰

镜湖白波木叶稀，风凉萧萧入客衣。
季真赐宅已无主，太白酒船空棹归。
野色惊秋鸿雁下，水声吹雨鲤鱼飞。
此时张翰吴中去，云锁稽山失翠微。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。